Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Дијана Димковска со службена легитимација број 0023 и Соња Стефановска со службена легитимација 0010, изврши вонреден инспекциски надзор над субјектот на инспекциски надзор Приватна установа за социјална заштита на стари лица ,,Св.Спас,, Кравари Битола застапуван од одговорното лице Елизабета Тристовска и со Записник ИП1 број 16-465 од 01.12.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021) го донесе следното

**Р Е Ш Е Н И Е**

Се наредува на Елизабета Тристовска, одговорно лице на Приватна установа за социјална заштита на стари лица ,,Св.Спас,, Кравари Битола (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Установата да го обезбеди соодветниот број на вработени стручни кадри, според бројот на корисници кои таа може да ги смести (43 корисници) согласно Решение бр.10-5034/10 од 29.09.2014 година донесено од Министерство за труд и социјална политика, односно бројот на геренто домаќинки или негуватели во Установата да изнесува 14 геренто домаќинки, согласно член 17 став 1 точка 2 од Правилникот за нормативите и стандардите во однос на простор, опрема, стручни кадри и средства потребни за основање и започнување со работа на установа за социјална заштита на стари лица (,,Службен весник на РСМ,, бр. 125/15).

**Рокот за извршување на изречената инспекциска мерка изнесува 30 дена од приемот на решението**

2. Се задолжува одговорното лице на Установата, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали е извршена инспекциската мерка определена за отстранување на констатираните неправилности во работата на Центарот, согласно член 334 став 4 од Законот за социјалната заштита .

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторот за социјална заштита Дијана Димковска со службена легитимација број 0023 и Соња Стефановска со службена легитимација 0010 изврши вонреден инспекциски надзор над субјектот на инспекциски надзор Приватна установа за социјална заштита на стари лица ,,Св.Спас,, Кравари, Битола застапуван од одговорното лице Елизабета Тристовска и за констатирани недостатоци и неправилности состави Записник ИП1 број 16-465 од 01.12.2021 година.

   За отстранување на утврдените недостатоци и неправилности изречена е инспекциска мерка и определен е рок за постапување.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-191/2021 од 06.12.2021 година.

Инспектори за социјална заштита

Соња Стефановска

Дијана Димковска